《题谢梅庄侍御军中学易图》
清代·黄师琼

河洛理数窥胸中，觥觥岳岳前贤风。折五鹿角敢言事，龙荒漠漠来从戎。

陀罗海畔今和煦，二月柳条青亦吐。一编玩味最高峰，仰见天心在子午。

《姤》之金柅复之初，静吉动凶遇有馀。愿君进退持以正，消息盈虚任卷舒。

作者简介：字愿弘，江南长洲人。康熙壬辰进士，官广通知县。